Ansîklopediya zarokan (pirtûk)

Ansîklopediya Zarokan, bi soranî: Însayklopîdiyay Mindallan, sernavê orijînal ê bi swêdî: Barnens lexikon, pirtûkeke zarokan a bi swêdî ye ku di sala 1981ê de ji aliyê nivîskarên swêdî Sven Lidman, Lars-Gunnar Larsson û Hardy Hedman ve hate amadekirin. 

 Wergera kurdî (kurmancî û soranî) 
Ensîklopedî bi destê Amed Tigris, Mahmûd Lewendî, Hesenê Metê, Seyidxan Anter û Ali Çiftçi hatiye wergerandin bo kurdiya kurmancî û di weşanxaneya Apecê de hat weşandin. Wênekêşê swedî Tord Nygren ji bo pirtûkê wêneyên orjînal çêkirine. Pirtûk ji bilî çapa kurmancî bi soranî jî derketiye. Hem çapa kurmancî (2004) û hem jî çapa soranî (2008) ji nav çapên weşanên Apecê ve hatine der.

 Naverok 

Ensîklopediyeke bi wêne û rengîn e. Hinek mijarên kurdî yên wekî Newroz, cilûberg, zebeşên Amedê, kew û hwd lê hatine zêdekirin. Di vê Ansîklopediya Zarokan de nêzî 500 peyv û gotin hene ku li gor rêza alfabeyê hatine rêzkirin. Ew ensîklopedî di sala 2004an de derket. Hemû peyv û gotin jî li gor cîhan û fantaziya zarokan hatine hilbijartin. Di her rûpeleke wê de rêza alfabeya kurdî heye û tîpa aktuel li ser vê rêzê bi rengekî din hatiye nîşankirin. Ev jî ji bo zarokan hêsan dike ku tîpa alfabeyê baştir bibînin û nas bikin. Girêdana wêne, peyv û tîpan alîkariyê dike ku zarok zûtir serwextî zanînê bibin.

Ansîklopediya Zarokan berî herkesî ji bo zarokên dema dibistanê ye, bi taybetî jî yên salên destpêkê.

 Girêdanên derve 
 Ansîklopediya Zarokan  

 Çavkanî 

Kategorî:Ensîklopediyên zarokan
Kategorî:Pirtûkên kurdî
Kategorî:Pirtûkên kurdî yên werger
Kategorî:Pirtûkên werger ên ji swêdî
Kategorî:Weşandin 2004